Diari Oficial de la Generalitat Valenciana


Sumari del DOGV 5454, del 20-02-2007 (2007/1450)

RESOLUCIÓ de 17 de gener de 2007, del director general d'Habitatge i Projectes Urbans sobre la declaració com a àrea de rehabilitació del conjunt arquitectònic d'habitatges conegut com a Finca Roja de València.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5454

Data del DOGV
:   20-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/1450


Data del document
:   17-01-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * València
    * construcció urbana
    * habitatge social

Antecedents de fet  
Primer. El conjunt de comunitats de la Finca Roja ha sol·licitat la declaració com a àrea de rehabilitació d'aquest edifici.  
Segon. L'immoble conegut com a Finca Roja és una significativa peça arquitectònica i urbanística en la història de l'arquitectura residencial valenciana i el seu reconeixement es reflecteix en l'àmbit urbanístic com a edifici catalogat amb el nivell de protecció 2, estructural, en el Pla general d'ordenació urbana de València de 1988, i en aquests moments està en tràmit per a la seua adscripció urbanisticopatrimonial com a bé de rellevància local.  
Tercer. El nombre d'habitatges en l'edifici és de 378, agrupats en 14 patis.  
Quart. El Decret 81/2006, de 9 de juny, estableix explícitament en l'article 20 que la rehabilitació d'edificis d'habitatges catalogats d'un o més edificis que conformen un conjunt amb entitat pròpia, que figuren en l'Inventari general del patrimoni cultural valencià (...) sempre que es plantege de forma conjunta la rehabilitació dels elements comuns podran optar al règim d'ajudes establides per a la rehabilitació d'edificis en àrees de rehabilitació.  
Cinqué. El tràmit establit en aquest article 20 exigeix l'informe previ de la Direcció General de Patrimoni. Aquest informe va ser remés a aquesta Direcció General d'Habitatge i Projectes Urbans, amb data 3 de novembre del 2006.  
Sisé. D'altra banda, per a la seua declaració, atés l'interés i rellevància patrimonial de l'edifici, s'exigeix l'informe de la Direcció General de Patrimoni en el sentit d'avaluar les mesures adoptades en la rehabilitació i els criteris que s'han de tenir en compte en el projecte i la direcció de les obres que s'han d'executar.   
En data 13 de novembre del 2006 s'emet un informe dels serveis tècnics de la Direcció General de Patrimoni Cultural i Museus en què es conclou que la Finca Roja, des del punt de vista tecnicopatrimonial, és mereixedora de la declaració com a àrea de rehabilitació en els termes del que estipula l'article 20 del Decret 81/2006, de 9 de juny.  
Seté. En relació amb el que estableix la Llei 16/2005, de 30 de desembre, es formulen les observacions següents:  
L'atorgament de la llicència d'obres, necessària per a optar al règim d'ajudes ha d'efectuar-se per resolució degudament motivada, d'acord amb les condicions que amb aquest fi s'assenyalen en l'article 211 d'aquesta llei.  
Segons l'article 209, quan es concedeixen ajudes públiques a la rehabilitació, poden convenir-se fórmules d'explotació conjunta entre l'administració i els titulars de l'immoble, sempre que permeten l'adequada participació pública dels beneficis generats per la prolongació de la vida útil de l'edifici. En aquest sentit s'insta a establir un règim de visites guiades a l'edifici i un xicotet espai expositiu on explicar la història d'aquest.  
Vuité. El 16 de gener del 2007 s'emet proposta de declaració d'àrea de rehabilitació pel Servei de Rehabilitació de la Direcció General d'Habitatge i Projectes Urbans en què es conclou que es reuneixen els requisits especificats en el Decret 81/2006 per a declarar l'edifici àrea de rehabilitació.  
D'acord amb el que estableix l'article 20 del Decret 81/2006, de 9 de juny, del Consell, de desenvolupament de les mesures i ajudes financeres a la rehabilitació d'edificis i habitatges a la Comunitat Valenciana, resolc:  
Primer  
Declarar com a àrea de rehabilitació el conjunt arquitectònic d'habitatges, conegut com a Finca Roja, situat entre els carrers Albacete, Marvà, Jesús i Maluquer de València.  
Segon  
Considerar d'aplicació les ajudes establides pels articles 65, 66 i 67 del Decret 81/2006, de 9 de juny, del Consell, per a les actuacions protegides que s'efectuen en aquest àmbit, les quanties del qual s'assenyalen en document adjunt de forma orientativa.  
Tercer  
La tramitació efectiva de les ajudes establides requerirà la corresponent sol·licitud amb la documentació pertinent per a l'obtenció de la qualificació provisional corresponent:  
Al conjunt dels elements comuns : façanes i cobertes de tot l'edifici  
Als elements comuns de cada comunitat de propietaris d'acord amb les intervencions que hagen de realitzar-se.  
A la rehabilitació d'habitatge quan es pretenga optar a les ajudes.  
Quart  
D'acord amb els criteris establits per la Direcció General de Patrimoni Cultural, s'haurà de presentar per a la supervisió patrimonial per aquesta, i amb caràcter previ o simultani a la sol·licitud de la qualificació provisional, l'elaboració d'un pla director de les intervencions que s'han de realitzar en l'edifici que preveja:  
Les oportunes mesures correctores, directament vinculables a la intervenció en el conjunt promoguda per totes les comunitats o associable a intervencions posteriors per cada comunitat o de tipus privatiu, i si és el cas siga incorporat amb caràcter normatiu al Catàleg municipal i assumit per aquesta comunitat.  
L'elaboració d'un inventari d'elements impropis, alteracions o modificacions descaracteritzadores de l'immoble, que possibilite la seua correcció i esmena en el temps.  
Que la intervenció rehabilitadora de la globalitat de l'immoble atenga l'Informe de la Comissió Municipal de Patrimoni de data 28 de novembre de 1997, relatiu a la intervenció efectuada en la Comunitat de Propietaris Jesús 77, avaluada favorablement per nova sessió de 26 de novembre de 1999 per a la seua consideració com a pauta extensible a la totalitat de l'immoble.  
Cinque  
La sol·licitud d'ajudes a les actuacions de rehabilitació sobre el conjunt dels elements comuns, dels mateixos en cada comunitat de propietaris com també de rehabilitació d'habitatges individuals, pot formular-se durant el termini de vigència del Decret 81/2006.  
S'estableix un termini de 6 mesos per a la presentació del Pla director previ a la intervenció en l'edifici, per a possibilitar la sol·licitud de la corresponent qualificació provisional que possibilite l'accés a les ajudes establides, de conformitat amb l'article 83 de la Llei 30/1992, de règim jurídic de les administracions i del procediment administratiu comú.  
Contra aquesta resolució, que posa fi a la via administrativa, es pot interposar recurs contenciós administratiu, davant de la sala contenciosa administrativa de València, en el termini de dos mesos, comptadors des de l'endemà a la notificació d'aquesta, segons els art. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que crega oportú.  
València, 17 de gener del 2007. - El director general d'Habitatge i Projectes Urbans: Bernabé Bueno Miralles.  
ANNEX A LA RESOLUCIÓ DE LA CONSELLERIA DE TERRITORI I HABITATGE SOBRE LA DECLARACIÓ COM A ÀREA DE REHABILITACIÓ DEL CONJUNT ARQUITECTÒNIC D'HABITATGE CONEGUT COM A FINCA ROJA  
D'acord amb el capítol IV Decret 81/2006, de 9 de juny, s'estableix el règim d'ajudes següent:  
1 Actuacions de rehabilitació d'elements comuns del conjunt:   
Façanes exteriors i interiors al pati d'illa i cobertes.  
Façanes 60% del pressupost protegit fins a 1.500 Euros/habitatge  
Cobertes 60% del pressupost protegit fins a 1.500 Euros/habitatge  
Resta d'intervencions en elements comuns de cada comunitat de propietaris.   
Patologies estructurals: 45% fins a 3.600Euros/habitatge  
Instal·lacions: 45% fins a 2.600Euros/habitatge  
Accessibilitat: 55% fins a 4.100Euros/habitatge si la intervenció comporta la creació d'itinerari practicable / 45% fins a 2.600 Euros/habitatge si consisteix únicament en la renovació ascensor o mitjans mecànics.  
Les ajudes assenyalades per a la comunitat de propietaris, podran complementar-se de forma individual acreditant els ingressos econòmics de conformitat amb el Decret 81/2006.  
Per a cadascuna de les actuacions de rehabilitació anteriors correspon una subvenció del Ministeri d'Habitatge del 10% fins a assolir en el seu conjunt un màxim d'1.040 Euros/habitatge.  
2 Intervencions en elements privatius: habitatges  
Les subvencions a aquest tipus d'actuacions són de caràcter personal, és a dir, depenen de la renda de la unitat familiar que haurà d'acreditar-se d'acord amb el Decret 81/2006. La tramitació d'aquest tipus d'ajudes s'efectua de forma individual o per unitat familiar.